છેલ્લા 100 વર્ષમાં આ મંદિરોની સ્થિતિ દયાજનક બની છે અને વાવાઝોડા તથા ધરતીકંપની ઘણાં મંદિરો ખંડિત થયાં છે, પરંતુ એના ભગ્નાવશેષોમાં ચક્કર લગાવતા એવી અનુભૂતિ થાય છે કે મિયાણી સર્વધર્મ સમન્વયની નગરી અને સોમનાથ તથા દ્વારકાની સાથે બરાબરી કરી શકે તેવી મહાન શક્તિપીઠ હશે તેમ જણાવીને પોરબંદરના ઈતિહાસવિદ્ નરોત્તમભાઈ પલાણે ઉમેર્યું હતું કે, પુરાતત્ત્વવિદો માને છે કે હાલ જે સ્થળે તળેટીમાં માતાજીનું થાનક છે તે અર્ધકુદરતી અને અર્ધ માનવસર્જિત દોઢ હજાર વર્ષ જૂની શક્તિપીઠ હશે.